CELEX: 32009D0361
Language: sl
Date: 2009-04-30 00:00:00
Title: 2009/361/ES: Odločba Komisije z dne 30. aprila 2009 o odobritvi pomoči Finske za semena in semena žit za pridelovalno leto 2009 (notificirano pod dokumentarno številko C(2009) 3078)

1.5.2009   
            
            
               SL
            
            
               Uradni list Evropske unije
            
            
               L 110/52
            
         
      ODLOČBA KOMISIJE
   
   z dne 30. aprila 2009
   o odobritvi pomoči Finske za semena in semena žit za pridelovalno leto 2009
   (notificirano pod dokumentarno številko C(2009) 3078)
   (Besedilo v finskem in švedskem jeziku je edino verodostojno)
   (2009/361/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti prvega pododstavka člena 182(2) v povezavi s členom 4 Uredbe,
   ob upoštevanju naslednjega:
   
               (1)
            
            
               Z dopisom z dne 10. decembra 2008 je finska vlada zaprosila za dovoljenje, da lahko za leti 2009–2010 kmetom odobri pomoč za določene količine sort semen in semen žit, ki se zaradi posebnih podnebnih razmer pridelujejo samo na Finskem.
            
         
               (2)
            
            
               V skladu z drugim pododstavkom člena 182(2) Uredbe (ES) št. 1234/2007 je Finska Komisiji predložila zadovoljivo poročilo o rezultatih odobrene pomoči. Posledično se lahko državna pomoč odobri za semena, gojena v letu 2009.
            
         
               (3)
            
            
               Finska prosi za dovoljenje za odobritev pomoči na hektar za določena območja, zasajena s semeni vrst Gramineae (trave) in Leguminosae (stročnice) iz Priloge XIII k Uredbi Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (2), razen Phleum pratense L. (mačji rep), in za določena območja, zasajena s semeni žit.
            
         
               (4)
            
            
               Predlagana pomoč mora izpolnjevati zahteve iz člena 182(2) Uredbe (ES) št. 1234/2007. Zadeva sorte semen in semen žit za pridelavo na Finskem, ki so prilagojena vremenskim pogojem v tej državi in se ne pridelujejo v nobeni drugi državi članici. Odobritev Komisije mora biti omejena na sorte, vključene na seznam finskih sort, ki se pridelujejo samo na Finskem.
            
         
               (5)
            
            
               Zagotoviti je treba, da se Komisija obvešča o ukrepih, ki jih Finska sprejme za upoštevanje omejitev, določenih v tej odločbi.
            
         
               (6)
            
            
               Ukrepi iz te odločbe so skladni z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO ODLOČBO:
   Člen 1
   Finski se dovoli, da od 1. januarja 2009 do 31. decembra 2009 odobri pomoč pridelovalcem s sedežem na njenem ozemlju, ki pridelujejo certificirana semena in certificirana semena žit iz Priloge, v okviru zneskov iz navedene priloge.
   Odobritev zajema izključno sorte, ki so vključene v finski državni katalog sort in se pridelujejo samo na Finskem.
   Člen 2
   Finska s pomočjo ustreznega sistema nadzora zagotovi, da se pomoč odobri samo za sorte, navedene v Prilogi.
   Člen 3
   Finska pošlje Komisiji seznam zadevnih certificiranih sort in vse spremembe tega seznama ter jo obvesti o območjih in količinah semen ter semen žit, za katere se pomoč odobri.
   Člen 4
   Ta odločba se uporablja od 1. januarja 2009.
   Člen 5
   Ta odločba je naslovljena na Republiko Finsko.
   
      V Bruslju, 30. aprila 2009
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 299, 16.11.2007, str. 1.
   
      (2)  UL L 30, 31.1.2009, str. 16.
   
      PRILOGA
      
         Semena
      
      
                  Upravičena območja
               
               
                  :
               
               
                  območje, zasajeno s certificiranimi semeni sort Gramineae (trave) in Leguminosae (stročnice) iz Priloge XIII k Uredbi (ES) št. 73/2009, razen Phleum pratense L. (mačji rep).
               
            
                  Najvišji znesek pomoči na hektar
               
               
                  :
               
               
                  220 EUR
               
            
                  Najvišja razpoložljiva sredstva
               
               
                  :
               
               
                  442 200 EUR
               
            
         Semena žit
      
      
                  Upravičena območja
               
               
                  :
               
               
                  območje, zasajeno s certificiranimi semeni pšenice, ovsa, ječmena in rži
               
            
                  Najvišji znesek pomoči na hektar
               
               
                  :
               
               
                  73 EUR
               
            
                  Najvišja razpoložljiva sredstva
               
               
                  :
               
               
                  2 190 000 EUR